**SPRIEVODNÁ SPRÁVA**

**Vodozádržné opatrenia v obci lysá pod makytou**

**Projektová dokumentácia pre stavebné povolenie**

august 2020

**SPRIEVODNÁ SPRÁVA**

Obsah

[1.IDENTIFIKACNÉ ÚDAJE 3](#_Toc495747524)

[2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU 4](#_Toc495747525)

[2.1 Prehľad základných východiskových podkladov 4](#_Toc495747526)

[2.2 Poloha a stručná charakteristika územia 4](#_Toc495747527)

[2.3 Majetkovoprávne pomery 4](#_Toc495747528)

[2.4 Stručná charakteristika stavby 5](#_Toc495747529)

[3. VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY. 6](#_Toc495747530)

[3.1 Technické, prevádzkové a technologické vybavenie stavieb: 6](#_Toc495747531)

[3.2 Pracovné sily: 6](#_Toc495747532)

[3.3 Odpady 6](#_Toc495747533)

[4. ČLENENIE STAVBY 7](#_Toc495747534)

[5. VECNÉ A ČASOVÉ VÄZBY 8](#_Toc495747535)

[5.1 Vecné väzby 8](#_Toc495747536)

[5.2 Časové väzby 8](#_Toc495747537)

[6. INVESTIČNÉ NÁKLADY 9](#_Toc495747538)

# 1.IDENTIFIKACNÉ ÚDAJE

**Názov stavby** : Vodozádržné opatrenia v obci Lysá pod Makytou

**Miesto stavby** : k.ú. Lysá pod Makytou

**Okres** : Púchov

**Investor** : Obec Lysá pod Makytou

**Stupeň dokumentácie** : dokumentácia pre stavebné povolenie

**Spracovateľ** **projektovej dokumentácie**

Zodpovedný projektant : Ing. Peter Brtko

Spracovateľ : Ing. Matúš Stoklasa

Koordinácia projektu : Ing. Tomáš Gibala, PhD.

# 2.ZÁKLADNÉ ÚDAJE CHARAKTERIZUJÚCE STAVBU A JEJ BUDÚCU PREVÁDZKU

## 2.1 Prehľad základných východiskových podkladov

1. Výškopisné a polohopisné zameranie dotknutého územia,

2. Predbežný prieskum a obhliadky lokality

3. Príslušné STN a ostatná súvisiaca legislatíva

## 2.2 Poloha a stručná charakteristika územia

Územie obce Lysá pod Makytou patrí do Trenčianskeho kraja, okresu Púchov. Stred obce leží v nadmorskej výške 360 m n.m. Obcou preteká tok Biela voda spolu s prítokmi, ktorého pramennou oblasťou sú svahy Javorníkov. Na území obce sa stretávajú dve geomorfologické jednotky: Javorníky a Biele Karpaty. Biele Karpaty zaberajú veľmi malú časť územia obce – časť Kýčerskej hornatiny. Z hľadiska pôdnych pomerov je najčastejšie zastúpený typ pôd kambizem, ktorá je stredne až málo úrodná. Kambizeme sú pôdy s rôzne hrubým svetlým humusovým horizontom, pod ktorým je horizont zvetrávania skeletnatých substrátov s rôznym, väčšinou však s vyšším obsahom skeletu. Oblasť patrí z časti do mierne teplej klimatickej oblasti, konkrétne do okrsku mierne teplého, vlhkého, vrchovinového, ďalej do mierne teplého, veľmi vlhkého, vrchovinového do chladnej oblasti (C) a do okrsku mierne chladného. Mierne teplá oblasť je charakterizovaná nasledovnými údajmi: priemerne menej ako 50 letných dní za rok (s denným maximom teploty ≥ 25 ºC) júlový priemer teploty ≥ 16 ºC. Chladnú oblasť charakterizuje júlový priemer teploty < 16 ºC a veľká vlhkosť. Pre územie obce je charakteristické normálne až krátke leto, mierne až miernechladné, suché až mierne suché, s miernou jarou a jeseňou. Zima je normálne chladná, suchá až mierne suchá s normálnou až krátkou snehovou pokrývkou. V blízkosti riešeného územia sa nachádza CHKO Kysuce.

Samotné stavebné objekty sa nachádzajú v intraviláne katastrálneho územia Lysá pod Makytou. V súčasnosti je územie využívané ako zastavané plochy a nádvoria prípadne ako ostatné plochy.

## 2.3 Majetkovoprávne pomery

Lokalizácia jednotlivých stavebných objektov vrátane ich príslušenstva je na pozemkoch vo vlastníctve obce Lysá pod Makytou. Jedná sa o parcely číslo: KN-C: 3, 4/1, 58, 59/1, 60/1, 330, 333/1, 333/2, 5279/1 a KN-E 5459/1.

## 2.4 Stručná charakteristika stavby

Riešené vodozádržné opatrenia predstavujú tri samostatné aktivity v režime nakladania s dažďovými vodami a z technického hľadiska sú zároveň samostatnými stavebnými objektami:

SO1 – vodzádržné opatrenia pre areál ZŠ

SO2 – vodozádržné opatrenia pri obecnom úrade

SO3 - vodozádržné opatrenia pre areál MŠ

Pre SO1 sa jedná o nahradenie spevnenej plochy pred školským areálom za polovegetačné riešenie formou zatrávňovacích panelov, vybudovanie dažďových záhrad, zelenej strechy a nádrží na polievanie.

Pre SO2 sa jedná o nahradenie spevnenej plochy za plnevegetačné riešenie a vybudovanie dažďových záhrad s vodnými prvkami pre zlepšenie mikroklímy. Za budovou obecného úradu sa jedná o vytvorenie systému odvedenia zrážkových vôd zo strechy objektu do nádrže určenej na polievanie zelenej steny a jej využívanie vo vodných prvkoch. V areáli detského ihriska bude rovnako nádrž na akumuláciu zrážkových vôd a dažďové záhrady.

Pre SO3 sa jedná o vytvorenie systému odvedenia zrážkových vôd zo strechy objektu prostredníctvom dažďových zvodov do dvoch nádrží určených na polievanie zelenej steny.

Vodozádržné opatrenia opatrenia majú takto funkciu znižovania povrchového odtoku zrážkových vôd a ich uchovania v mieste dopadu ale aj celkový pozitívny vplyv na klímu územia. Podružnou funkciou je tak nielen znižovanie povrchového odtoku pod projektovanými objektami, ale predovšetkým ochrana územia z pohľadu jeho celkovej environmentálnej štruktúry a zlepšenie jeho odolnosti voči klimatickej zmene.

# 3. VYBAVENIE STAVBY, VZNIKLÉ PRACOVNÉ NÁROKY A VZNIKLÉ ODPADY.

## 3.1 Technické, prevádzkové a technologické vybavenie stavieb:

Stavby budované v riešenom území budú slúžiť v prevažnej miere na zachytenie a odvedenie zrážkových vôd v mieste ich dopadu a následne na podružné funkcie stabilizačných, protieróznych a environmentálne prospešných opatrení a ich technologické a prevádzkové vybavenie bude pozostávať len pre účely zabezpečenia tejto funkcie pri riešení transformácie povrchového odtoku.

## 3.2 Pracovné sily:

V riešenom území sa predpokladá priamo vznik menšieho počtu pracovných miest v oblasti technicko-prevádzkovej vybavenosti.

Rozvoj pracovných miest súvisí so službami na zabezpečenie prevádzky a údržby funkcií protipovodňovej ochrany:

o údržba stavebných objektov

o odstraňovanie náletových travín

o údržba zelene

o odvoz a likvidácia zachyteného materiálu – splavenín a plavenín

## 3.3 Odpady

Prevádzku navrhovaných opatrení je skoro možné charakterizovať ako bezodpadovú. Vzniknuté odpady budú prevádzkového charakteru, v minimálnych množstvách, resp. ich likvidácia bude riešená v zmysle čo najekologickejšieho hospodárenia – zachytené sedimenty – pôdny materiál je možné použiť na spätný zásyp eróznych rýh a výmoľov v katastri obce.

Odpady, ktoré budú vznikať počas výstavby vodozádržných opatrení a ich prevádzky možno charakterizovať a určiť z týchto činností:

• Stavebná činnosť počas výstavby

• Údržba zelene a stavebných objektov

Kategorizácia odpadov v zmysle vyhlášky C. 284/2001 Z.z. MŽP SR je uvedená v Súhrnnej technickej správe.

# 4. ČLENENIE STAVBY

Stavba bude členená do nasledovných stavebných objektov:

SO1 – vodzádržné opatrenia pre areál ZŠ

SO2 – vodozádržné opatrenia pri obecnom úrade

SO3 - vodozádržné opatrenia pre areál MŠ

# 5. VECNÉ A ČASOVÉ VÄZBY

## 5.1 Vecné väzby

Význam navrhovaných vodozádržných opatrení je nielen lokálneho charakteru a bude určený na zlepšenie stavu životného prostredia a stabilizáciu, resp. pomoc pri riešení problematiky vodnej bilancie územia. Opatrenia majú okrem technickej funkcie zníženia povrchového odtoku aj iné environmentálne vplyvy – podpora stabilizácie územia z pohľadu zmiernenia následkov klimatických zmien.

Navrhované stavebné objekty bude dopravne prepojené na miestne komunikácie.

## 5.2 Časové väzby

Vodozádržné opatrenia v obci Lysá pod sa budú budovať ako stavby trvalé.

Investor predpokladá zahájiť' stavbu ihneď po vydaní stavebného povolenia a obdržania súhlasného stanoviska ohľadom financovania projektu, pre ktoré bude prebiehať' činnosť' pri riešení projektu a povoľovacích konaní v 3. Q / 2020.

Predpokladaný čas zahájenia výstavby: 2.Q / 2021.

Výstavba bude prebiehať' postupne v závislosti od odsúhlaseného harmonogramu vybratého stavebného dodávateľa.

Odovzdávanie jednotlivých stavebných objektov do prevádzky bude rozdelené tak, aby boli tieto stavebné objekty zabezpečené komplexnou infraštruktúrou podlá potreby ich prevádzky, vyjadrení a povolení orgánov činných v schvaľovacích a povoľovacích procesoch a platnej legislatívy v tejto oblasti stavebných investícií.

Pred zahájením výstavby bude vybudované zariadenie na prípravu staveniska a výstavbu a objektov eliminujúcich vplyv výstavby na okolité životné prostredie. Rovnako budú vytýčené inžinierske siete, ktoré ich správcovia zistia počas povoľovacieho konania.

**Z pohľadu realizačnej fázy je nevyhnutné, aby si zhotoviteľ spracoval pre vlastnú potrebu realizačný projekt.**

# 6. INVESTIČNÉ NÁKLADY

Rozpočtové náklady stavebnej časti jednotlivých objektov sú v celkovej výške približne 0.4 m. EUR.

Vypracoval : Ing. Matúš Stoklasa